E-kursuseid korraldatakse ülikooli kõikides õppevaldkondades alates haridus- ja täppisteadustest kuni meditsiini ning sporditeadusteni. Töökeskkonnavolinike koolitus, mitmed  keele- ja majandusalased kursused ning erinevate valdkondade õpetajate, tervishoiu- ja sotsiaaltöötajate täienduskoolitused on vaid mõned näited kursustest, mis toimuvad e-õppe vahendusel. Möödunud aastal kasvas pakutavate e-täienduskoolituskursuste arv võrreldes 2008. aastaga 126 võrra. Kokku toimus 2009. aastal täiendusõppes 315 e-kursust, millel osales u 3500 õppijat.